એક દિવસ રાજા દશરથ તેમના પાટવી કુંવર રામને જાણાવે છે કે રામતેના સાવકા ભાઈ ભરતની તરફેણમાં અયોદ્યા રાજ્યની ગાદીનો પોતાનો હક્ક જતો કરે. કોઈ પણ જાતના અચકાટ કે મનદુઃખ વગર, રામે એ જ ઘડીએ રાજગાદી પર પોતાનૉ હક્ક જતો કર્યો. પણ સામે ભરત પણ એ અણહક્કથી મળેલ ગાદી પર બેસવાનો સ્વીકાર નથી કરતો, પોતાન ભાઈની પાદુકાઓને ગાદી પર રાખીને તેની સાક્ષીએ તે રાજ્ય ચલાવે છે. બે ભાઈઓ વચ્ચેના સંબંધની આ કથા એક આદર્શ સમાન છે. આવી પરિસ્થિતિ ઉત્તરમાં જ સંભવ છે. અહીં ભૌગોલિક ઉતરની નહીં પણ બ્રહ્માંડીય વિશ્વની વાત છે જ્યાં ધ્રુવ તારો આવેલ છે. કોઈ પણ પરિસ્થિતિમાં અચલ રહેતા ધ્રુવના તારક જેમ અહીં બનતી ઘટનાઓ પર પણ વ્યક્તિઓ કે સંજોગોના સંદર્ભની અસર નથી પડતી, તે હંમેશાં નિરપેક્ષ આદર્શ જ બનતી રહેતી હોય છે. કૈલાશ પર્વત પણ જેમ ઉત્તરમાં જાવેલ છે. અયોધ્યા પણ તેમ આવા આદર્શ પ્રદેશમાં વસેલ રાજ્ય છે.